
1- DARJAT-DARJAT AMAL KEBAJIKAN 


Kita seklian disuruh Tuhan berbuat kebajikan dan dilarangnya berbuat kejahatan maka yang dikatakan 


“kebajikan” itu tiap-tiap perkara yang baik dan kewajipan pada tabiat kejadiannya, dan boleh memberi 


baik kepada yang mengerjakannya jika ikhlas, dan kepada yang menerimanya jika betul digunakan; atau boleh 


juga dikata “kebajikan” itu tiap-tiap perkara yang membawa baik bagi membetulkan kekurangan 


sama ada kekurangan diri sendiri zahir atau batin atau kekurangan diri orang lain dan masyarakat 


umum. Yang demikian adalah bermacam-macam jenis perkara kebajikan, dari ibadat-ibadat agama yang ditujukan 


terutama untuk kejayaan di akhirat hingga kepada kerja-kerja kebajikan bagi kehidupan di dunia. 


Oleh Zaba 


Ada pun dikatakan “kejahatan” itu pula tiap-tiap 
perkara yang keji yang hanya akibahnya membawa kerosakan 
dan kerugian zahir atau batin kepada diri orang yang 
berbuatnya dan kerap kali kepada diri orang lain atau 
kumpulan masyarakat umum juga. Yang demikian adalah 
bermacam-macam jenis pula, ada kejahatan yang besar, ada 
kejahatan yang kecil-dari perkara-perkara yang di luar dalam 
ajaran agama hingga kepada perkara-perkara yang dilarang oleh 
undang-undang negeri sahaja, dan banyak juga yang dilarang 
oleh kedua-duanya itu sekali. Jika perhubungan hal-hal 
agama apabila dilanggar larangan itu dinamakan dia “maksiat” 
dan “soda”; dan jika pada perhubungan hal-hal dunia 
disebut akan dia “kejahatan” dan “kesalahan” sahaja. 

Tetapi walau apa pun dinamakan dia, yang maknanya sama dan 
satu juga-iaitu “melanggar larangan” tau :menyimpang 


dari jalan yang betul”. 


Maka tiap-tiap perkara kebajikan itu sudah tentu 
digemari dan diperkenankan oleh Allah Ta*ala dan oleh 
manusia juga; dan tiap-tiap perkara kejahatan pula 
sudah tentu tiada digemari dan tiada diredhai oleh Allah dan 
oleh manusia. Tuhan menyuruh (atau sekurang-kurangnya menggemari) 
kita berbuat tiap-tiap yang baik, dan melarang atau 
sekurang-kurangnya pula tiada menggemari kita berbuat apa-apa 
yang jahat. 
Pekerjaan berbuat baik atau amal kebajikan itu 
apabila dikerjakan adalah berperingkat-peringkat darjatnya mengikut 
bagaimana tujuan niat yang menggerakkannya dan sebab-sebab yang 
terasa mendorongkannya di dalam batin hati berhubung dengan 
perasaan “kerana Allah”. Maka yang demikian itu bersamaan 
baik pun pada kerja-kerja kebajikan untuk dunia atau untuk 
akhirat. Tetapi walau apa pun, bolehlah dibahagikan 
pengikut-pengikutnya itu sekurang-kurangnya kepada tiga peringkat: 
(1) Berbuat baik kerana balas: iaitu maksud yang 


dituju dan yang terasa mendorongkan perbuatan itu 


di dalam hati ialah yang terutamanya sekali harapan akan 
mendapat balas dan “faedah diri” daripadanya, sama ada 
faedah yang ada bendanya boleh dilihat dan dipegang-pegang 
seperti wang, hadiah barang-barang, pangkat, gelaran, bintang, 
medal (pingat), nikmat kesenangan; atau faedah maknawi 
sahaja iaitu tiada nampak dan tiada dapat dipegang-pegang, sepeti 
puji, digemari orang, nama, kemahsyuran, kemegahan, dan 
seumpamanya yang diterima sebagai balas, upah, atau bayaran 
bagi berbuat baik itu dan sebagai penggalak berbuatnya 
lagi dan penggalak kepada orang lain berbuatnya pula. 
Maka di sini yang dikatakan “harapkan balas” itu termasuklah 
juga perasaan berharap akan mendapat pahala dan keinginan 
akan masuk syurga sebagai penarik kepada berbuat amal 
baik yang dibangsakan amal agama. 

Jadinya berbuat baik yang deikian itu bukanlah oleh 
sebab baiknya yakni sebab disuruh atau disukakan oleh 
Tuhan, melainkan ialah oleh sebab balasan dan keuntungan 
diri yang diharap akan dapat itulah sahaja; jika sekiranya 
tidak, sebab ada harapan akan dapat balas itu tidaklah 
dikerjakan atau tidak tergalak hati hendak mengerjakannya. 

Perasaan berbuat baik demikian ini sebandinglah dengan 
perasaan berniaga, dan hanya layak bagi kerja-kerja perniagaan 
dunia yang memang tujuannya mencari keuntungan. Tetapi bagi 
kerja-kerja yang disebut “berbuat baik” atau “berbuat amal 
kebajikan” tidaklah layak sekali-kali: dan lebih lagi tiada 
layaknya pada perhubungan dengan Tuhan, kecuali bagi mereka 
yang masih kasar pengenalan budinya dan masih mentah dan rendah 
rasa kebatinannya. 

Oleh sebab adalah berbuat baik yang demikian masih 
sangat rendag darjatnya, bahkan ialah darjat berbuat baik 
(amal soleh) yang serendah-rendahnya sekali; kerana tidak ada 
termasuk perasaan “kerana Allah” di dalamnya, hanya yang ada 
semangat berniaga, semangat tak dapat untung, semangat “tamak 
akan faedah diri” dan pada setengah-setengahnya termasuk juga 


sifat-sifat yang disebut “nim “ah” dan “riya ”” dan seumpamanya. 


Bagi orang yang masih kasar pengenalan budinya dan 
masih mentah perasaan ruhaninya memang layaklah dipentingkan 
“upah” dan “umpan” demikian itu. Misalnya apabila hendak 
menggalakkan mereka berbuat ibadat maka dinyatakan pahalanya dan 
balasannya sekian-sekian! Apabila menyiarkan surat meminta derma hendak 
membuat masjid, disebutkan berapa banyak pahalanya dan balasannya 
di akhirat nanti! Mereka itu ialah daripada orang yang belum 
sedar akan keperluan pihak diri yang batin, belum masuk 
semangat agama yang sebenarnya, belum mengerti akan tujuan-tujuan 
pengajarannya dan tujuan-tujuan berbuat kebajikan kerana Allah. 
Adapun orang yang lebuh tinggi perasaaan daripada darjat itu 
tidaklah layak lagi jalan yang demikian baginya, Ia 
berbuat kebajikan bukan kerana “umpan” dan “upah”. 

Seperti yang akan dinyatakan pada tingkat yang kedua dan ketiga 
dibawah ini pula. 

(2) Berbuat baik kerana taat semata-mata: iaitu 
perasaan yang mendorongkannya ialah perasaan taat kerana 
taat sahaja, sama ada taat yang beserta dengan mengerti akan 
tujuan perkara yang ditaati itu, atau taat yang 
tidak mengerti apa-apa. Hanya taat oleh kerana kuat 
keyakinan iman atau kerana hati baik sahaja-taat 
akan suruhan dan taat akan pihak yang menyuruh. Maka 
taat ini boleh jadi juga kerana takut, boleh 
jadi kerana kasih, dan boleh jadi kerana keduanya 
itu sekali. Yang kerana takut itu ialah takut 
kalau tidak taat nescaya kena marah, kena hukum, dan sebagainya; 
yang kerana kasih itu ialah hendak mendapat keredhaan 
kekasih, tetapi bukan hendakkan balas apa-apa lain daripada 
zat kekasih itu sendiri sebagai balasnya; yang kerana 
keduanya itu tercampurlah di dalamnya tujuan-tujuan bagi keduanya 
itu sekali. Tetapi macam mana pun nyatalah taat itu ada 
tercampur perasaan berharapkan faedah juga, iaitu 
harap mudah mudahan dikabulkan perbuatan itu dan dapat 
balasan yang berikut daripadanya. 


Taat ini seperti dikatakan tadi boleh jadi 


beserta dnegan faham akan tujuan-tujuan suruh itu, dan terasa 
sendiri di dalam hati apa baiknya, faedahnya dan 
hikmatnya-baik menunjukkan ada menjalankan akal fikiran 
memikir-mikirkan rahsianya tetapi boleh jadi juga taat 
dengan tiada faham apa-apa, baik pun tentang erti bacaan yang 
dibaca atau tentang tujuan-tujuan suruhan itu dan hikmatnya, 
hanya taat dengan hati lurus dan yakin percaya sahaja 

akan baiknya dan mulia tujuannya. Sebab perkara itu 

disuruh atau disukai oleh Tuhan. Yang demikian sebandinglah 
seperti taat saldadu akan perintah ketuanya walau dengan 
mengerti tujuannya atau tidak; atau seperti taat budak-budak 
baik, yang biasa taat sahaja akan suruhan ibu bapanya 
walaupun ia faham atau tiada faham apa-apa akan tujuannya 
suruhan itu. 

Berbuat kebajikan demikian ini jauh tertinggi 
daripada jenis yang pertama tadi. Kerana ada perasaan “kerana 
Allah” di dalamnya iaitu perasaan sebab Allah menyuruh atau 
menyukai, dan tiap-tiap yang Allah suruh atau sukai itu 
tentulah baik: sebab itulah maka dikerjakan. Di antara 
itu maka bahkan taat yang terjadi oleh kerana kasih 
akan pihak yang ditaati itu-serta menggunakan pula 
akal fikiran memahamkan suruhan itu dan mengesahkan 
kebenarannya-adalah terlebih tinggi darjatnya daripada bahagian 
yang taat kerana takut dan tiada mengerti suatu apa 
akan hakikat baiknya itu. Dalam pada itu sungguhpun 
tinggi darjatnya tetapi belumlah cukup tinggi, sebab 
belum lepas daripada ingatan berharapkan “balas” dan 
keinginan mudah mudahan dapat “hadiah” “upah” atau 
“bayaran”-belum terlepas daripada perasaan mengira-ngira 
keuntungan bagi diri sendiri. Hanya kelebihannya ada 
termasuk sebanyak sedikit perasaan “kerana Allah” 

di dalamnya, iaitu kerana taatkan perintah Allah dan kerana 
kasihkan Allah. 

Darjat ini biasa terdapat pada orang yang sudah halus 


sedikit pengenalan budinya dan perasaan ruhaninya, terbit 


daripada asuhan pengetahuan agamanya; tetapi belum cukup 
halus lagi, belum cukup mendalam dan luas semangat 
pengenalannya itu sehingga membawa kepada pengenalan yang 
putus aka hakikat berbuat kebajikan. 

(3) Berbuat kebajikan kerana kebajikan semata-mata: 
iaitu yang jadi pendorong kepada perbuatan itu bukan 
dipentingkan kerana hendak dapat balas, dan bukan 
pula sebab kena suruh atau sebab dikata orang perbuatan 
itu disukai oleh pihak atas; melainkan hanya semata-mata 
perasaan kerana perbuatan itu baik, kerana ia perbuatan 
kebajikan, berguna bagi membaikki kekurangan diri 
zahir batin atau membaikki keadaan orang lain dan 
masyarakat; dan akhirnya kerana diketahui dengan yakin bahawa 
tiap-tiap yang kebajikan demikian itu disukai oleh Tuhan 
dan disuruhnya kerjakan. Maka dikerjakan dia dengan tujuan 
mudah mudahan dapat baiknya itu membetulkan diri sendiri 
atau membetulkan diri orang lain. 

Pendeknya yang mendorong kepada berbuatnya hanyalah perasaan 
hendak berbuat kebajikan kerana kebajikannya semata mata. 
Tambahan pula diketahui tiap-tiap kerja kebajikan itu sudah 
tentu disuruh atau disukai Allah. Tetapi sekiranya tiada 
disuruhpun dikerjakan juga, oleh sebab yakin akan 
baiknya atau kebajikannya itu. Ada pun tentang “balas” atau 
upah sekian-sekian bagi diri sendiri, atau keuntungan 
nikmat apa-apa yang dijanjikan bagi perbuatan itu, tidaklah 
dikira atau dipentingkan: kalau ada balas syukurlah, kalau 
tak ada pun syukur juga, kerana hal itu dalam maklum 
pihak atas asalkan baiknya itu berhasil membetulkan 
kekurangan dan memberi nikmat kepada orang lain pula, padalah. 
Bahkan tentang manfaatnya kepada orang lain inilah yang sangat-sangat 
dipentingkan dan diharapkan adanya walaupun diri sendiri 
tak dapat apa-apa tak mengapalah. 

Maka sesungguhnya yang demikian ialah sebenar-benarnya berbuat 


kebajikan “kerana Allah”; kerana segala perkara kebajikan 

ialah Allah Ta'ala yang menetapkan tabiatnya jadi kebajikan 
itu, dan Allah Ta“*ala tetap menyuruh dan menyukainya 
dikerjakan. Jadinya apabila dikerjakan dia semata-mata 
kerana kebajikan itu sahaja, bermaknalah iaitu memakaikan 
dia pada tempatnya dan bagi tujuan yang dimaksudkan oleh 
Allah Ta'ala daripadanya. 

Maka berbuat kebajikan yang terbit daripada perasaan demikian 
ini pun boleh jadi disertai dengan menggunakan akal 
fikiran juga bagi memahamkan apa baiknya itu, hingga 
dapat pengelanan yang tahkik betul akan sebab-sebabnya dikatakan 
“baik” atau “kebajikan” itu; atau pun boleh jadi 
juga dengan tidak menjalankan akal fikiran demikian 
itu, hanya dikerjakan dua oleh sebab dirasa di dalam 
hati sahaja iaitu baik dan kebajikan. 

Berbuat kebajikan dengan perasaan kerana kebajikannya 
semata-mata ini nyatalah jauh tertinggi darjatnya daripada 
tingkat yang kedua tadi pula; bahkan boleh dikata ialah 
darjah amal kebajikan yang terlebih tingginya sekali 
kerana perasaan “kerana Allah” di dalamnya itu bersih dan 
ikhlasnya kerana kebajikan semata-mata dan bagi maksud 
Allah semata-mata, bukan kerana hendakkan balas atau berharapkan 
balas-bukan keuntungan “balas” itu yang diingat dan 
dimata-matai; hanya dikerjakan dia kerana baiknya dan kerana 
hendak memberi baik kepada diri dan kepada orang lain. 

Padahal tiap-tiap yang kebajikan tetaplah digemari oleh 
Tuhan; yang demikian jadilah kesudahan-kesudahan tujuannya 
dikerjakan itu ialah supaya mendapat keredhaan Tuhan 

dan kerana wajah-Nya yang Maha Tinggi jua, tiada lain lagi. 

Dalam antara itu jika berbuat kebajikan yang dmeikian 
dengan berasaskan di atas perasaan kasih pula akan Tuhan yang 
mengaturkan sekalian kebajikan-yakni oleh sebab kasih 
akan dia maka dikerjakan segala yang digemarinya dengan tidak mengira 
balas selain daripada keredhaan-Nya dan zat diri-Nya 
yang Maha Tinggi-nescaya semakinlah tinggi lagi darjatnya 


perbuatan itu, Tambahan pula jika disertai dengan memakai 


akal fikiran mencari-cari faham akan hakikat kebajikan 

itu seperti yang disebutkan tadi, nescaya menjadikan 

bertambah lagi tingginya darjat perbuatan itu, berganda-ganda 
lebih tinggi daripada yang tiada menjalankan akal fikiran hingga 
diperoleh keputusan itu. 

Bahawa dalam tingkat-tingkat yang tinggi serta pecahan-pecahannya ini, 
darjat yang akan dapat oleh masing-masing orang yang mengerjakan 
kebajikan itu hanyalah barang mana yang ia bersifat pada 
tujuan niatnya dan perasaan pendorongnya masa mengerjakan 
itu jua, iaitu sifat-sifat seperti yang telah diterangkan pada masing-masing 
darjat itu tadi. Maka tiadalah ia akan mendapat darjat 
yang lebih daripada darjatnya itu, kerana seperti sabda Nabi (SAW) 
“innamd al-a malu bi al-nniyat wa innamd likulli imri'in ma nawa” 
ertinya “bahawasanya segala amal itu hanya diukur nilaiannya 
mengikut niat di dalam hati, dan tiap-tiap seseorang hanya akan 
mendapat sekadar apa tujuan yang diniatkannya.” 

2-Darjat-darjat Menjauhi Kejahatan 

Ada pun usaha-usaha menjauhi berbuat jahat dan 
maksiat ialah sejenis daripada amal kebajikan juga oleh 
itu iapun boleh terbahagi kepada tiga pangkat seperti pada 
kerja-kerja berbuat kebajikan dahulu juga, iaitu menurut 
tujuan yang terniat dan perasaan yang mendorong kepada 
menjauhi berbuat jahat itu di dalam batin hati berhubung 
dengan sifat “kerana Allah”. 

(1) Menjauhi berbuat jahat kerana takut: akan 
balasan iaitu pendorongnya hanya perasaan takut akan akibat 
buruk-takut kena marah, kena hukum, kenda denda, kena 
jel; takut orang tahu, takut malu, takut busuk 
nama, takut kena penyakit, takut masuk neraka: iaitu 
semuanya berasas di atas perasaan mengira keselamatan diri 
sahaja, dan sebab hendak dapat keselamatan itulah maka 
dijauhi pekerjaan jahat itu. Maka bukanlah dijauhi itu 
oleh kerana salahnya dan jahatnya dan tiada baiknya yang terasa 

dalam hati sendiri, atau oleh kerana tiada sukakan 

mudaratnya kepada akhlak, dan bukan pula kerana hendak 
memleiharakan angan terganggu hak-hak orang lain dan 
keselamatan orang lain, atau supaya jangan merosakkan 
kesihatan masyarakat: pendidikan bukan kerana takutkan 
Allah atau kerana tidak hendak melanggar larangan Allah, dengan 
keyakinan bahawa tiap-tiap yang salah dan jahat tentu dilarang 
Allah. Bukan! Hanya tidak dikerjakan kejahatan itu 

oleh kerana takut akan balasan jahat yang akan terbit 

daripada perbuatan itu sahaja, terutama di akhirat kelak: 

Itulah sahaja sebabnya maka dijauhi! 

Jadinya jika tidak dengan sebab takut akan balas itu 
-atau jikalau tidak ada balasan yang ditakutkan, seperti 
umpamanya dapat bersembunyi-sembunyi tak tahu orang-tentulah 
dikerjakan juga perbuatan itu. Padahal kalau 
orang tak tahu atau tak nampak, tetapi Allah Ta'ala tahu dan 
nampak juga, yakni yang salah itu tetap salah juga, 
toada boleh jadi betul dengan sebab orang tak tahu! 

Maka nyatalah jenis menjauhi berbuat jahat ialah jenis yang demikian 
ini masih sangat rendah mudaratnya, bahkan ialah jenis yang 
sehabis rendah sekali pada ukuran hukum akhlak dan 
agama: di dalamnya, dan tidak pula ada perasaan hendak memelihara 
daripada kerosakan akhlak atau daripada merosakkan hak-hak dan 
keselamatan orang lain; hanya yang ada perasaan mengira keselamatan 
diri sendiri daripada denda dan seksa dan sebagainya 
sahaja! 

(2) Tidak berbuat jahat kerana taat akan larangan: 
iaitu pendorongnya semata-mata perasaan taat- taat akan 
perintah maka taat inipun boleh jadi oleh sebab takut 
juga, boleh jadi oleh sebab kasih, dan boleh jadi 
juga oleh sebab keduanya itu sekali. Taat yang kerana 
takut itu ialah sebab jika tidak taat maka takut kena 


murka atau kena hukum; taat kerana kasih itu pula 

sebab kalau tidak taat maka takut tak dapat keredhaan 
pihak dikasihi; dan kerana kedua-duanya itu 
pula tercampurlah padanya tujuan-tujuan bagi keduanya itu 
sekali. Tetapi macam mana pun nyatalah taat ini kerana 
berkehendakkan balas juga, iaitu keselamatan diri, 
larangan itu, atau akan sungguh salahnya dan jahatnya benda 
yang dilarang itu, bahkan, barang kali tiada diambil tahu 
pun soal itu, hanya taat sahaja kerana takut atau 
kerana tak hendak membangkitkan kemurkaan pihak yang melarang, 
atau kerana lain-lain sebab lagi. 

Dalam pada itu boleh jadi fikiran itu juga ada 
besertanya perasaan percaya dengan cukup yakin bahawa 
tentu jahat dan tiad akebajikannya, dan sebab itulah maka 
dilarang oleh Allah. tetapi ditaati larangan itu ialah 
supaya terpelihara daripada kejahatannya dan juga supaya jangan 
kena marah atau kena hukum, pendeknya jika sekiranya tidak dengan 
sebab dilarang dan sebab hukumannya itu, haruslah dikerjakan 
juga! Yang demikian adalah seperti kelakuan badak baik 
yang belum tahu berfikir sendiri: iaitu semata-mata apa 
yang dilarang oleh ibu bapanya atau penjaganya, oleh sebab mereka 
melarang dan sebab takut akan hukuman mereka. 

Darjat ini nyatalah lebih tinggi daripada darjat yang pertama 
tadi, sebab ada sifat “kerana Allah” di dalamnya iaitu 
“kerana Allah melarang perbuatan itu”. Tetapi jika taat 
itu bukan kerana taat atau kerana takut sahaja, 
melainkan bercampur dengan sebab kasih akan Allah juga, 
serta dijalankan pula akal fikiran memahamkan tujuan dan 
hakikat larangan itu dan bukannya taat buta sahaja, 
nescaya terlebih tinggi lagi darjatnya; sebab pertama-tama 
“kerana Allah” yang termasuk di dalamnya itu bersendi dengan 
rasa kasih pula-iaitu suatu perasaan yang biasa tidak 
berapa mengingatkan asal “balas”; dan kedua sebab 
bersokong dengan fahaman fikiran hingga terasa sah dalam 


hati sendiri peri jahatnya dan salahnya benda yang dilarang 


